rejauldu/bengali-wikipedia huggingface dataset:
সানমেরি বেকারি  হল একটি তাইওয়ানি আন্তর্জাতিক খুচরা বিক্রেতাদের চেইন যা ১৯৮৬ সালে প্রতিষ্ঠিত হয়েছিল এবং কফি, চা ও কেক, সেইসাথে মিষ্টান্ন, বাবল টি এবং বেকারি পণ্য বিক্রি করে।  তাদের বিশ্বব্যাপী এর ৩৬টি খুচরা দোকান রয়েছে, যার মধ্যে ২৯টি তাইওয়ানে এবং ৭টি মার্কিন যুক্তরাষ্ট্রে অবস্থিত।    তথ্যসূত্র   বিষয়শ্রেণী:কফিহাউস ও ক্যাফে বিষয়শ্রেণী:চীনা ভাষার লেখা থাকা নিবন্ধ বিষয়শ্রেণী:তাইওয়ানের বেকারি বিষয়শ্রেণী:তাইওয়ানের রেস্তোরাঁ চেইন বিষয়শ্রেণী:১৯৮৬-এ প্রতিষ্ঠিত খুচরা কোম্পানি বিষয়শ্রেণী:১৯৮৬-এ প্রতিষ্ঠিত খাদ্য ও পানীয় কোম্পানি
থাম্ব|ইরানের বন্দর আব্বাসে অবস্থিত হিন্দু মন্দির। ঊনবিংশ শতাব্দীতে ইরানের বন্দর আব্বাসে একটি হিন্দু মন্দিরের দেখা পাওয়া গিয়েছিল এবং ঐ শতাব্দীতেই জাহেদান শহরে ভারতীয় বণিকগণ একটি হিন্দু মন্দির স্থাপন করেন। ইরানে হিন্দুরা দেশটির মোট জনসংখ্যার ০.১% এরও কম।  ১৯৭৬ সালে অভয়চরণারবিন্দ ভক্তিবেদান্ত স্বামী প্রভুপাদ দেশটির রাজধানী তেহরান সফর করেন। ১৯৭৭ সাল থেকে দেশটিতে ইসকন একটি নিরামিষ রেস্তোরাঁ চালায়।   আরও দেখুন    ইরানে শিখধর্ম  ইরানে বৌদ্ধধর্ম  ইরানে ধর্মনিরপেক্ষতা   তথ্যসূত্র    বহিঃসংযোগ  ইরানি গৌড়ীয় বৈষ্ণবদেরকে শরণার্থী পরিসংখ্যান দেওয়া হল    বিষয়শ্রেণী:ইরান বিষয়শ্রেণী:দেশ অনুযায়ী হিন্দুধর্ম বিষয়শ্রেণী:মধ্যপ্রাচ্যে হিন্দুধর্ম বিষয়শ্রেণী:ইরানে ধর্ম
বেরিলিয়াম অক্সাইড একটি অজৈব যৌগ যার রাসায়নিক সংকেত হলো BeO। এটি বেরিলিয়া নামেও পরিচিত। এই কঠিন যৌগটি হীরা ছাড়া অন্য কোনও অধাতুর তুলনায় তাপ পরিবাহিতা বেশি। এটি একটি উল্লেখযোগ্য বৈদ্যুতিক অন্তরক এবং বেশিরভাগ ধাতুর চেয়ে বেশি।Greenwood, Norman N.; Earnshaw, Alan (1997). Chemistry of the Elements (2nd ed.). Butterworth-Heinemann. ISBN 978-0-08-037941-8. অনিয়তকার কঠিন অবস্থায় বেরিলিয়াম অক্সাইডের রঙ সাদা। এর গলনাঙ্ক ২৫০৭ ডিগ্রি সেলসিয়াস। গলনাঙ্ক বেশি হওয়ায় এটি রিফ্রাকটারী (তাপরোধকারী উপাদান) তৈরির  উপাদান হিসাবে ব্যবহার হয়।Raymond Aurelius Higgins (2006). Materials for Engineers and Technicians. Newnes. p. 301. ISBN 0-7506-6850-4.   প্রস্তুতি এবং রাসায়নিক ধর্ম  বেরিয়েলিয়াম কার্বোনেটকে ভস্মীকরণ করে বা বেরিলিয়াম হাইড্রক্সাইডকে জল বিয়োজন করে বা ধাতব বেরিলিয়ামকে জ্বলিয়ে বেরিলিয়াম অক্সাইড তৈরি করা যেতে পারে:   BeCO3 → BeO + CO2  Be(OH)2 → BeO + H2O  2 Be + O2 → 2 BeO বায়ুতে বেরিলিয়ামকে জ্বালালে বেরিলিয়াম অক্সাইড এবং বেরিলিয়াম নাইট্রাইডের এর মিশ্রণ তৈরি হয়। অন্যান্য দ্বিতীয় শ্রেণির মৌলের (ক্ষারীয় ধাতব ধাতু) দ্বারা গঠিত অক্সাইডগুলির মতো বেরিলিয়াম অক্সাইড শুধুমাত্র ক্ষারীয় হয় না। এর ধর্ম উভধর্মী হয়, অর্থাৎ আম্লিক ও ক্ষারীয় হয়।   ব্যবহার  বেরিলিয়াম অক্সাইড সাদা গুঁড়ো অনিয়তকার পদার্থ হিসাবে উৎপাদন করা হয়। এই সাদা গুঁড়ো পদার্থ থেকে  সিন্টারিং পদ্ধতির সাহায্যে বড় বড় আকারের ব্লক তৈরি করা হয়। সিন্টারিং পদ্ধতি হলো তাপ বা চাপের দ্বারা পদার্থের গলনাঙ্কে না পৌঁছে উপাদানগুলির একটি কঠিন ভর তৈরি করার পদ্ধতি। এমনিতে সিন্টারিং পদ্ধতিতে পাওয়া বড় আকৃতির বেরিলিয়াম অক্সাইডের উপাদানগুলি বর্ণহীন হয়। তবে কার্বনের মতো অশুদ্ধি থাকলে এগুলি বিভিন্ন রঙের হতে পারে।  সিন্টারিং পদ্ধতিতে তৈরি বেরিলিয়াম অক্সাইডের সিন্টারড খুব স্থিতিশীল সিরামিক।Günter Petzow, Fritz Aldinger, Sigurd Jönsson, Peter Welge, Vera van Kampen, Thomas Mensing, Thomas Brüning "Beryllium and Beryllium Compounds" in Ullmann's Encyclopedia of Industrial Chemistry 2005, Wiley-VCH, Weinheim.  রকেট ইঞ্জিনে বেরিলিয়াম অক্সাইডের ব্যবহার রয়েছে। দূরবীক্ষণ যন্ত্রের মধ্যে যে অ্যালুমিনাইজড আয়না থাকে সেই আয়নার স্বচ্ছ আবরক হিসাবে বেরিলিয়াম অক্সাইডের প্রলেপ দেওয়া হয়।   সুরক্ষা  বেরিলিয়াম অক্সাইডের গুঁড়ো ক্যান্সার সৃষ্টিকারী পদার্থ হিসাবে ধরা হয়। এর গুঁড়ো বেরিলিওসিসের মতো দীর্ঘস্থায়ী অ্যালার্জিজনিত ফুসফুসের রোগের কারণ হতে পারে। গুঁড়ো অবস্থা ছাড়া বেরিলিয়াম অক্সাইড নিয়তকার কঠিন হলে সেটির নড়াচড়া করা অপেক্ষাকৃত নিরাপদ। তবে এটিকে ভাঙ্গা বা গুঁড়ো করার কাজে ঝুঁকি রয়েছে যদি ঠিক মতো সুরক্ষাবিধি পালন না করা হয়।   তথ্যসূত্র   বিষয়শ্রেণী:অজৈব যৌগ বিষয়শ্রেণী:অক্সাইড বিষয়শ্রেণী:বেরিলিয়াম যৌগ বিষয়শ্রেণী:সিরামিক উপকরণ বিষয়শ্রেণী:পারমাণবিক প্রযুক্তি বিষয়শ্রেণী:আন্তর্জাতিক কর্কটরোগ গবেষণা সংস্থার তালিকাভুক্ত ১ম দলের কর্কটরোগ উৎপাদক
thumb|ViperaBerusFang বিষধর সাপেদের সাধাণতঃ একজোড়া বিশেষ দাঁত থাক যার সাহায্য এরা দংশন ও বিষ প্রয়োগ করে। বিষদাঁতের গোড়াতে বিষগ্রন্থী থেকে বিষ নির্গত হয়। বিষদাঁত ফাঁপা হতে পারে -যেমন বোড়াদের সঞ্চালক(Solenoglyphpus) বিষদাঁত ও সম্মুখদন্তী কেউটের বিষদাঁত। কিমবা বিষদাঁতের সামনে খাঁজ থাকতে পারে যেমন পশ্চাত্দন্তী কিছু সাপ।  বিষদাঁতের প্রকার অনুসারে সাপেদের চারভাগে ভাগ করা যায়:  বিষদাঁতহীন (Aglyphous)  পশ্চাত্দন্তী (Opisthoglyphous)  সম্মুখদন্তী(Proteroglyphous)  সঞ্চালকদন্তী (Solenoglyphous)  বিষয়শ্রেণী:সাপ
রাসমঞ্চ ভারতীয় রাজ্য পশ্চিমবঙ্গের বাঁকুড়া জেলার অন্তঃপাতী বিষ্ণুপুর শহরের একটি পুরাতাত্ত্বিক স্থাপনা। মল্লরাজা বীর হাম্বীর আনুমানিক ১৬০০ খ্রিষ্টাব্দে এই মঞ্চটি নির্মাণ করেন।বিষ্ণুপুর, এস এস বিশ্বাস, ভারতীয় পুরাতত্ত্ব সর্বেক্ষণ, নতুন দিল্লি, ১৯৯২, পৃ. ২৩-২৪ বৈষ্ণব রাস উৎসবের সময় বিষ্ণুপুর শহরের যাবতীয় রাধাকৃষ্ণ বিগ্রহ এখানে জনসাধারণের দর্শনের জন্য আনা হত। ১৬০০ থেকে ১৯৩২ সাল পর্যন্ত এখানে রাস উৎসব আয়োজিত হয়েছে। বর্তমানে অবশ্য এখানে আর উৎসব হয় না।   স্থাপত্যশৈলী  রাসমঞ্চ একটি অভিনব স্থাপত্যশৈলীর নিদর্শন।বিষ্ণুপুরের টেরাকোটা মন্দির: ডার্করুম থেকে আলোয়, ঋত্বিক মল্লিক, প্রকাশন বিভাগ, কেন্দ্রীয় তথ্য ও সম্প্রচার মন্ত্রক, ভারত সরকার, নতুন দিল্লি, ২০১০, পৃ. ২২ মঞ্চের বেদিটি মাকড়া বা ল্যাটেরাইট পাথরে নির্মিত। বেদিটির উচ্চতা ১.৬ মিটার ও দৈর্ঘ্য ২৪.৬ মিটার। মঞ্চটির মোট উচ্চতা ১০.৭ মিটার। উপরের অংশ ইষ্টকনির্মিত। চূড়ার কাছে একটি স্বল্প পরিসর ছাদে গিয়ে উপরের অংশটি মিলিত হয়েছে।  রাসমঞ্চের চূড়া পিরামিডাকৃতির। চূড়ার মূলে চারটি করে দোচালা ও প্রতি কোণে একটি করে চারচালা রয়েছে।  গর্ভগৃহটি দেওয়াল-দ্বারা আবৃত নয়। বরং রাসমঞ্চের গর্ভগৃহটিকে ঘিরে রয়েছে তিন প্রস্থ খিলানযুক্ত দেওয়াল। বাইরের সারিতে খিলানের সংখ্যা ৪০।মল্লভূম বিষ্ণুপুর, মনোরঞ্জন চন্দ্র, দেজ পাবলিশিং, কলকাতা, ২০০৪, পৃ. ৬২২-২৮ এই খিলানগুলির গায়ে পোড়ামাটির পদ্ম ও পূর্ব দেওয়ালে বিষ্ণুপুরের গায়ক-বাদকদের স্মৃতি-অলংকৃত কয়েকটি টেরাকোটার প্যানেল রয়েছে। রাসমঞ্চটি বিষ্ণুপুরের প্রচলিত স্থাপত্যরীতি অনুসরণে নির্মিত হয়নি।   চিত্রশালা    পাদটীকা   বিষয়শ্রেণী:বিষ্ণুপুরের দর্শনীয় স্থান বিষয়শ্রেণী:বিষ্ণুপুরের ভবন ও স্থাপনা বিষয়শ্রেণী:বাঁকুড়া জেলার হিন্দু মন্দির বিষয়শ্রেণী:১৬০০-এ প্রতিষ্ঠিত বিষয়শ্রেণী:১৬শ শতাব্দীর হিন্দু মন্দির বিষয়শ্রেণী:রাধাকৃষ্ণ মন্দির বিষয়শ্রেণী:বাঁকুড়া জেলা বিষয়শ্রেণী:মল্লভূম মন্দির
আইলীন মেরি কলিন্স (জন্ম ১৯ নভেম্বর ১৯৬৫) নাসার অবসরপ্রাপ্ত নভোচারী এবং মার্কিন যুক্তরাষ্ট্রের বিমান বাহিনীর সেনাপতি। প্রাক্তন সামরিক প্রশিক্ষক ও পরীক্ষামূলক পাইলট। কলিন্স ছিলেন প্রথম মহিলা পাইলট এবং একটি মহাকাশগামী যানের প্রথম মহিলা কমান্ডার। তার কাজের জন্য তাকে বেশ কয়েকটি পদক দেওয়া হয়েছিল। সেনাপতি কলিন্স মহাশূন্যে ৩৮ দিন ৮ ঘণ্টা ২০ মিনিট অবস্থান করেছেন। কলিন্স ইউএসএএর বোর্ড সদস্য হিসাবে পরিষেবা সহ বেসরকারী আগ্রহগুলি অনুসরণ করার জন্য ১ মে, ২০০৬ সালে অবসর নেন।   জীবনের প্রথমার্ধ  কলিন্সের জন্ম নিউ ইয়র্কের এলমিরায়। তার বাবা-মা হলেন জেমস ই এবং রোজ মেরি কলিন্স। আইরিশ আমেরিকান ২০১৬ সালের হল অফ ফেমের অন্তর্ভুক্ত হওয়ার সময় তিনি যে ভাষণ দিয়েছিলেন সে অনুসারে, তাঁর পূর্বপুরুষরা ১৮০০ এর দশকের মাঝামাঝি আমেরিকাতে এসে পেনসিলভেনিয়া এবং নিউ ইয়র্কের এলমিরায় বসতি স্থাপন করেছিলেন। তার তিন ভাইবোন রয়েছে। ছোটবেলায় তিনি গার্ল স্কাউটসে অংশ নিয়েছিলেন এবং মহাকাশ বিমান ও পাইলট হওয়ার ক্ষেত্রে উভয়ই আগ্রহ প্রকাশ করেছিলেন।  ১৯৭৪ সালে এলমিরা ফ্রি একাডেমী থেকে স্নাতক করার পরে, কলিন্স কর্নিং কমিউনিটি কলেজে পড়েন যেখানে তিনি ১৯৭৬ সালে গণিত/বিজ্ঞানে সহযোগী ডিগ্রি অর্জন করেছিলেন। তিনি ১৯৭৮ সালে স্যারাকিউজ বিশ্ববিদ্যালয় থেকে গণিত ও অর্থনীতিতে স্নাতক ডিগ্রি অর্জন করেন, ১৯৮৬ সালে স্ট্যানফোর্ড বিশ্ববিদ্যালয় থেকে অপারেশন গবেষণায় স্নাতক ডিগ্রি অর্জন করেন এবং ১৯৮৯ সালে ওয়েবস্টার বিশ্ববিদ্যালয় থেকে মহাকাশ ব্যবস্থাপনায় আর্টস ডিগ্রি অর্জন করেন।   বিমান বাহিনীর পেশা  সিরাকিউজ থেকে স্নাতক করার পরে তিম ওকলাহোমার ভ্যানস এয়ার ফোর্স বেসে স্নাতক পাইলট প্রশিক্ষণের জন্য নির্বাচিত চার মহিলার মধ্যে তিনি ছিলেন। তার পাইলট উইংস উপার্জনের পরে, তিনি ক্যালিফোর্নিয়ার ট্র্যাভিস এয়ার ফোর্স বেসে সি -১৪১ স্টারলিফটার স্থানান্তরিত হওয়ার আগে তিন বছর টি -৩৮ টালন প্রশিক্ষক পাইলট হিসাবে ভান্সে অবস্থান করেছিলেন। ১৯৮৬ থেকে ১৯৮৯ অবধি, তাকে কলোরাডোর মার্কিন বিমান বাহিনী একাডেমিতে নিয়োগ দেওয়া হয়েছিল, যেখানে তিনি গণিতে সহকারী অধ্যাপক এবং টি -৪১ প্রশিক্ষক পাইলট ছিলেন। ১৯৮৯ সালে, কলিন্স মার্কিন বিমান বাহিনী পরীক্ষা পাইলট স্কুলে অংশ নেওয়া দ্বিতীয় মহিলা পাইলট হয়ে ৮৯ম শ্রেণিতে স্নাতক হন। ১৯৯০ সালে তিনি নভোচারী প্রোগ্রামের জন্য নির্বাচিত হয়েছিলেন।  কলিন্স ১৯৮৭ সালে পাইলট প্যাট ইয়ংসকে বিয়ে করেছিলেন; তাদের দুটি সন্তান আছে.   তথ্যসূত্র    বহিঃসংযোগ   বিষয়শ্রেণী:১৯৫৬-এ জন্ম বিষয়শ্রেণী:মার্কিন নভোচারী বিষয়শ্রেণী:আইরিশ বংশোদ্ভূত মার্কিন ব্যক্তি বিষয়শ্রেণী:জীবিত ব্যক্তি বিষয়শ্রেণী:স্ট্যানফোর্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন নারী বৈমানিক বিষয়শ্রেণী:নারী নভোচারী বিষয়শ্রেণী:২১শ শতাব্দীর মার্কিন নারী বিষয়শ্রেণী:লেজিওঁ দনরের নাইট
অজাতশত্রু () বা অজাতসত্তু () হর্য্যঙ্ক রাজবংশের রাজা ছিলেন, যিনি ৪৯২ খ্রিস্টপূর্বাব্দ থেকে ৪৬০ খ্রিস্টপূর্বাব্দ পর্যন্ত মগধ শাসন করেন। তাঁর শাসনকালে হর্য্যঙ্ক রাজবংশের শাসন সর্বাধিক বিস্তৃত হয়।   পিতার মৃত্যু ও সিংহাসনারোহণ  অজাতশত্রু হর্য্যঙ্ক রাজবংশের রাজা বিম্বিসার ও কোশল রাজকন্যা চেলেনার পুত্র ছিলেন। ৯২ খ্রিস্টপূর্বাব্দে গৌতম বুদ্ধের প্রতি ঈর্ষাপরায়ণ বৌদ্ধ ভিক্ষু দেবদত্তের প্ররোচনায় অজাতশত্রু বুদ্ধ ও বৌদ্ধ ধর্মের পৃষ্ঠপোষক বিম্বিসারকে হত্যার চেষ্টা করেন। বুদ্ধের মতাদর্শে বিশ্বাসী বিম্বিসার এই ঘটনায় তাঁর পুত্রকে ক্ষমা করে দেন। কিন্তু পুনরায় দেবদত্তের প্ররোচনায় অজাতশত্রু বিম্বিসার ও তাঁর উপদেষ্টামণ্ডলীকে গৃহবন্দী করে নিজেকে মগধের শাসক হিসেবে ঘোষণা করেন। ৪৯১ খ্রিস্টপূর্বাব্দে গৃহবন্দী অবস্থায় বিম্বিসারের মৃত্যু ঘটে। এই সময় দেবদত্তের প্ররোচনায় তিনি গৌতম বুদ্ধকে হত্যার চেষ্টা করেন। পিতার মৃত্যুর পর অনুশোচনায় দগ্ধ অজাতশত্রু শান্তিলাভের আশায় বিভিন্ন ধর্ম উপদেষ্টা ও দার্শনিকের শরণাপন্ন হন। কিন্তু তাঁদের উপদেশে শান্তিলাভে ব্যর্থ হয়ে রাজবৈদ্য জীবকের উপদেশে গৌতম বুদ্ধের শরণাপন্ন হলে বুদ্ধ তাঁকে সামঞ্ঞফলসুত্ত ব্যাখ্যা করেন।   কোশলের সঙ্গে যুদ্ধ  বিম্বিসারের বন্দীত্ব ও মৃত্যুর ঘটনায় ক্রুদ্ধ কোশল রাজ প্রসেনজিৎ একদা উপহার হিসেবে প্রদত্ত কাশী রাজ্য পুনরায় নিজের অধীনে নিয়ে নিলে অজাতশত্রু কোশল রাজ্যের বিরুদ্ধে যুদ্ধ ঘোষণা করেন। প্রথম যুদ্ধে তিনি বিজয়ী হলেও পরের যুদ্ধে পরাজিত হন। কিন্তু গৌতম বুদ্ধের মতাদর্শে বিশ্বাসী প্রসেনজিৎ তাঁকে মুক্ত করে তাঁর কন্যা বজিরাকে তাঁর সাথে বিবাহ দিয়ে যৌতুক হিসেবে কাশী রাজ্য ফিরিয়ে দেন।   বৃজি অধিকার  বুদ্ধঘোষের বর্ণনা অনুযায়ী, গঙ্গা নদীর তীরবর্তী একটি বন্দর এলাকার অর্ধেক অংশ অজাতশত্রুর অধিকারে এবং অর্ধেক অংশ বৃজি মহজনপদের অধিকারে ছিল। এই বন্দরের নিকটবর্তী একটি পাহাড়ে প্রাপ্ত গন্ধভাণ্ড নামক এক ধরনের সুগন্ধী দ্রব্যের অধিকার নিয়ে মগধ ও বৃজি মহজনপদের মধ্যে বিবাদ শুরু হয়। বেশ কয়েক বার অজাতশত্রুর পূর্বেই লিচ্ছবিরা সম্পূর্ণ গন্ধভাণ্ড অধিকার করে নিজের দেশে চলে গেলে অজাতশত্রু প্রতিশোধ নেওয়ার শপথ করেন। দীঘনিকায়ের মহাপরিনিব্বানসুত্ত অনুসারে, তিনি তাঁর মন্ত্রী বস্সকারকে গৌতম বুদ্ধের নিকট প্রেরণ করে লিচ্ছবিদের পরাজিত করার উপায়ের সন্ধান করতে বলেন। গৌতম বুদ্ধ মত দেন যে, যতদিন লিচ্ছবিরা যতদিন সম্মিলিত ভাবে রাজনৈতিক পরিস্থিতি সম্বন্ধে আলোচনা করে একত্রিত ভাবে মতগ্রহণ করবেন, নিজের দেশের আইন ও জৈষ্ঠ্যদের উপদেশ মেনে চলবেন, নারীদের বিরুদ্ধে কোন হিংসামূলক অপরাধে জড়িত থাকবেন না, ধর্মস্থান ও অর্হতদের সম্মান করবেন,। ততদিন কোন বৈদেশিক শক্তি তাঁদের কোন ক্ষতি করতে পারবে না। এই উপদেশের ফলে অজাতশত্রু এরপর সামরিক শক্তির বদলে লিচ্ছবিদের মধ্যে বিভেদ সৃষ্টির চেষ্টা করে সফল হন এবং মগধের সেনা বৃজি মহজনপদ অধিকার করতে সক্ষম হয়।   তথ্যসূত্র    আরো পড়ুন   Ācharya Nagrajji D.Litt. "Agama and Tripitaka- A comparative study of Lord Mahavira and Lord Buddha", vol. 1, History and Tradition, chapter 14 "Follower Kings" pg.355-377. (English version by Muni Mahendrakumarji) published by Concept Publishing Company, New Delhi 110059.  G.P.Singh,2004. "Early Indian Historical Tradition and Archaeology". D.K.Printworld (P) Ltd- New Delhi 110015; pp. 164, 165  বিষয়শ্রেণী:হর্য্যঙ্ক রাজবংশ বিষয়শ্রেণী:ভারতীয় বৌদ্ধ বিষয়শ্রেণী:বৌদ্ধ রাজশাসক বিষয়শ্রেণী:বিহারের ইতিহাস বিষয়শ্রেণী:মগধের শাসক বিষয়শ্রেণী:খ্রিস্টপূর্ব ৫ম শতাব্দীর ভারতীয় রাজশাসক
ইন্দোনেশিয়া-তানজানিয়া সম্পর্ক, ইন্দোনেশিয়া এবং তানজানিয়া এর মাঝে বিদ্যমান দ্বিপাক্ষিক সম্পর্ককে নির্দেশ করে। এই দুই দেশের মধ্যকার সম্পর্ক প্রধানত কৃষিখাতে বিদ্যমান। এ ক্ষেত্রে ইন্দোনেশিয়া, তানজানিয়ার কৃষকদের কারিগরি সহায়তা এবং প্রশিক্ষণ প্রদান করে।  ২০১১ সালে ইন্দোনেশিয়া এবং তানজানিয়া এবং একটি যুগ্ম কৃষি সমন্বয় কমিটি (জেএসিসি) গঠন করে। এই কমিটি গঠনের উদ্দেশ্য ছিল, কৃষিক্ষেত্রে সমন্বয়, প্রশিক্ষণের মাধ্যমে সক্ষমতা বৃদ্ধি, যুগ্ম গবেষণা এবং কৃষি পণ্যের শুল্কমুক্ত সুবিধা প্রদান করে কৃষির বাজার সম্প্রসারণ করা।  তানজানিয়ার রাজধানী দারুস সালাম শহরে ইন্দোনেশিয়ার একটি স্থায়ী দূতাবাস রয়েছে। তবে ইন্দোনেশিয়ায় তানজানিয়ার কোন স্থায়ী দূতাবাস নেই। মালয়েশিয়ার রাজধানী কুয়ালালামপুর এ তানজানিয়ার দূতাবাস রয়েছে। সেই দূতাবাসের মাধ্যমেই ইন্দোনেশিয়া সম্পর্কিত কূটনৈতিক এবং অন্যান্য কার্যাবলী সম্পন্ন করা হয়। এছাড়াও, মালয়েশিয়ায় নিযুক্ত তানজানিয়ার রাষ্ট্রদূত একইসাথে ইন্দোনেশিয়ায় তানজানিয়ার রাষ্ট্রদূত।  মালয়েশিয়া এবং তানজানিয়া উভয়েই, বিভিন্ন বহুজাতিক এবং আন্তর্জাতিক সংস্থা, যেমন: বিশ্ব বাণিজ্য সংস্থা (ডব্লিউটিও), গ্রুপ অব ৭৭ এবং জোট-নিরপেক্ষ সংস্থা (ন্যাম) প্রভৃতির সদস্য।   ইতিহাস  ১৯৬৪ সালে, ইন্দোনেশিয়া এবং তানজানিয়ার মাঝে দ্বিপাক্ষিক কূটনৈতিক সম্পর্ক স্থাপিত হয়। ২০০৫ সালের এপ্রিল মাসে, তানজানিয়ার উপরাষ্ট্রপতি ডঃ আলি মোহাম্মদ শেইন ইন্দোনেশিয়ায় রাষ্ট্রীয় সফরে যান। তাঁর সফরের উদ্দেশ্য ছিল, ১৯৫৫ সালে ইন্দোনেশিয়ার বান্দুং -এ অনুষ্ঠিত এশিয়ান-আফ্রিকান সম্মেলনের ৫০ বছরপূর্তি উদ্‌যাপন অনুষ্ঠানে অংশ নেয়া। ২০০৭ সালের এপ্রিল মাসে, ইন্দোনেশিয়ার কৃষিমন্ত্রী রাষ্ট্রীয় সফরে তানজানিয়া যান। পালটা সফরে, ২০০৭ সালের সেপ্টেম্বর মাসে, তানজানিয়ার কৃষিমন্ত্রী ইন্দোনেশিয়া সফরে আসেন। তাঁর সেই সফরে যুগ্ম কৃষি সমন্বয় কমিটি (জেএসিসি) গঠনের ব্যাপারে সমঝোতা স্মারক সাক্ষরিত হয়।   কৃষি এবং সমন্বয়  দুই দেশই কৃষি খাতে সমন্বয়ের ব্যাপারে জোর দেয়। ১৯৯৬ সালে ইন্দোনেশিয়া, তানজানিয়ার, মিকিন্দো এবং মোরোগোরো তে ফার্মারস এগ্রিকালচার অ্যান্ড রুরাল ট্রেনিং সেন্টার (এফএআরটিসি) গঠন করে। এর মাধ্যমে, ইন্দোনেশীয় কৃষিবিদগণ তানজানিয়ার কৃষকদের, চাষাবাদের ব্যাপারে প্রশিক্ষণ প্রদান করেন। যদিও কঠিন শর্ত, নিয়মাবলী এবং পদ্ধতির কারণে ২০০৪ সালে এর কার্যক্রম বন্ধ হয়ে যায়। ২০০৭ সালে তানজানিয়ার কৃষি মন্ত্রীর ইন্দোনেশিয়া সফরের সময়, তানজানিয়ার সরকারের পক্ষ থেকে এই এফএআরটিসি এর কার্যক্রম আবার চালু করার অনুরোধ করা হয়। ২০১১ সালের মার্চ মাসে ইন্দোনেশিয়া সরকার পুনরায় এফএআরটিসি এর কার্যক্রম শুরু করে।   তথ্যসূত্র    বহিঃসংযোগ   ইন্দোনেশিয়া দূতাবাস, দারুস সালাম, তানজানিয়া     বিষয়শ্রেণী:ইন্দোনেশিয়ার দ্বিপাক্ষিক সম্পর্ক বিষয়শ্রেণী:তানজানিয়ার দ্বিপাক্ষিক সম্পর্ক
ভালিয়া হল ভারতের পশ্চিমবঙ্গ রাজ্যের হুগলি জেলার আরামবাগ মহকুমার অন্তর্গত আরামবাগ সমষ্টি উন্নয়ন ব্লকে অবস্থিত একটি গ্রাম।  ভূগোল ভালিয়া গ্রামের স্থানাঙ্ক ।  জনপরিসংখ্যান ২০১১ সালের জনগণনার তথ্য অনুযায়ী, ভালিয়া গ্রামের মোট জনসংখ্যা ২,৪৫২। এর মধ্যে ১,২৪১ জন (৫১ শতাংশ) পুরুষ এবং ১,২১১ জন (৪৯ শতাংশ) মহিলা। অনূর্ধ্ব ছয় বছর বয়সীদের মোট সংখ্যা ২৬৫। ভালিয়া গ্রামের মোট সাক্ষর জনসংখ্যা ১,৬৯০ (অন্যূন ছয় বছর বয়সী জনসংখ্যার ৭৭.২৭ শতাংশ)।  সংস্কৃতি ডেভিড জে. ম্যাককাশন তাঁর গ্রন্থে ভালিয়া গ্রামের সরকার পরিবার প্রতিষ্ঠিত রঘুনাথ মন্দিরের কথা উল্লেখ করেছেন। ১৭৭২ সালে নির্মিত এই আটচালা মন্দিরটিতে তিনটি খিলানযুক্ত প্রবেশপথ দেখা যায়। মন্দিরটির পরিমাপ ২৪’ x ২৩’।McCutchion, David J., Late Mediaeval Temples of Bengal, first published 1972, reprinted 2017, page 35. The Asiatic Society, Kolkata,   ভালিয়া চিত্রকক্ষ  তথ্যসূত্র  বহিঃসংযোগ  বিষয়শ্রেণী:হুগলি জেলার গ্রাম
শালডাঙ্গা ইউনিয়ন বাংলাদেশের  পঞ্চগড় জেলার দেবীগঞ্জ উপজেলার অন্তর্গত একটি ইউনিয়ন।   আয়তন  এই ইউনিয়নের আয়তন  ২১.৫ বর্গ কিলোমিটার (৬৯৬৪ একর)।  ইতিহাস দেবীগঞ্জ উপজেলার উত্তর পশ্চিম কোণে অবস্থিত অতীত ঐতিহ্যে ভরা শালডাঙ্গা ইউনিয়ন। এর পূর্বে টেপ্রীগঞ্জ ইউনিয়ন, দক্ষিণে দেবীডুবা ও পামুলী ইউনিয়ন এবং উত্তর ও পশ্চিমে  বোদা উপজেলা।  শালডাঙ্গা সুদূর অতীত থেকে শাল গাছের জন্য বিখ্যাত। করতোয়া তীরবর্তী এই অঞ্চলে পৌরণিক কাল থেকে শাল গাছের অরণ্য ছিল। রামায়ণের যুদ্ধে এটি বিশেষ অস্ত্র হিসাবে শালগাছ ব্যবহৃত হয়েছিল। শালডাঙ্গার মাটি ও পানির নিচে এখনও অনেক শালগাছ উত্তোলিত হচ্ছে। জনশ্রুতি অনুযায়ী এগুলো  নুহ (আঃ) 'র প্রলংকরী বন্যার সময় মাটি ও পানির নিচে তলিয়ে যায়। শালডাঙ্গা এখন ও বিলুপ্ত প্রায় শাল বাগান আছে। ঐতিহ্যবাহী েএই শালগাছকে  কেন্দ্র করে শালডাঙ্গার নামকরণ হয়। আগে টেপ্রীগঞ্জ ইউনিয়ন শালডাঙ্গার অন্তর্ভুক্ত ছিল।  শুধু দেবীগঞ্জ অঞ্চলেই নয় বরং সমগ্র দিনাজপুর অঞ্চলের মধ্যে প্রধান বাণিজ্যিক কেন্দ্র ছিল শালডাঙ্গা। মধ্যযুগে এটি ছিল উত্তর বাংলার একটি বিখ্যাত বন্দর। এখান থেকে শাল, শিশু কাঠ নৌকা ভর্তি করে বিশ্বের বিভিন্ন স্থানে নিয়ে যাওয়া হত। ব্রিটিশ আমলে এ অঞ্চলের  শ্রেষ্ঠ বন্দর ছিল এটি। সে সময় শালডাঙ্গা পাটের জন্য বিখ্যাত ছিল । ব্রিটিশ আমলে ইংল্যান্ডের Rally Brothers নামে একটি পাট কোম্পানী শালডাঙ্গা পাট ব্যবসা করত । সে সময় বেলিং মেশিন ছিল শালডাঙ্গায়। এই মেশিনে এখান থেকে পাট বেলিং করে জলপাইগুড়ি হয়ে সেই পাট ইংল্যান্ডে ডান্ডি চলে যেত। তাছাড়া কলকাতা, মুর্শিদাবাদ প্রভৃতি এলাকার সাথেও এর ভগ্নাবশেষ আছে। এছাড়া বৃহত্তর দিনাজপুর অঞ্চলের মধ্যে শালডাঙ্গা প্রথম টেলিফোন লাইন ও পোস্ট অফিস স্থাপিত হয়। দেবীগঞ্জ থানার মধ্যে প্রথম বিদ্যুৎ লাইনও স্থাপিত হয় এখানে তবে বর্তমানে স্থানটি তার গুরুত্ব হারিয়ে ফেলেছে।   প্রশাসনিক এলাকা  এই ইউনিয়নের অধীনে ১২টি ওয়ার্ড রয়েছে। এই এলাকায় গ্রামের সংখ্যা মোট ৬১টি এবং মৌজা সংখ্যা ১০টি।   জনসংখ্যার উপাত্ত  এই এলাকায় সর্বমোট ১৮০৩৪ জন বাস করে।   শিক্ষা  এই এলাকায় ১৩টি প্রাথমিক বিদ্যালয়, ৩টি উচ্চ বিদ্যালয় এবং ১টি কলেজ রয়েছে।   যোগাযোগ ব্যবস্থা পঞ্চগড় জেলার দেবীগঞ্জ উপজেলা সদর হইতে ১১কিলোমিটার উত্তর-পশ্চিমে, মাড়েয়া বাজার্ হইতে ৩.৫ কিলোমিটা দক্ষিণে এবং করতোয়া নদীর সিকি কিলোমিটার পশ্চিমে দেবত্তর  গ্রামে অবস্থিত।  ইউনিয়ন ভূমি অফিস এই ইউনিয়নে একটি ইউনিয়ন ভূমি অফিস রয়েছে। এই অফিসের প্রধান কার্যাবলী হলো   ভূমি উন্নয়ন কর আদায়।  সরকারী খাস ভূমির হেফাজতকরন।  ভূমিহীনদের কৃষি খাস জমি বন্দোবস্ত।  নামজারীর প্রস্তাব দেয়া।  অফিসে হালনাগাদ ভূমি রেকর্ড সংরক্ষণ করা।  প্রযোজ্য ক্ষেত্রে হাট বাজার হতে খাস আদায় করা।  সরকারি জলমহাল গুলি রক্ষনাবেক্ষন করা।  স্বাস্থ্য উপকেন্দ্র/হাসপাতাল  শালডাঙ্গা ইউনিয়ন উপস্বাস্থ্য কেন্দ্র  তথ্যসূত্র   বহিঃসংযোগ   বিষয়শ্রেণী:দেবীগঞ্জ উপজেলার ইউনিয়ন
thumb|তৃতীয় হেনরি, দ্বারা ১৩ই অক্টোবর ১২৫৯তে প্যারিস চুক্তির অনুমোদন, আর্কাইভ নেশনালস (ফ্রান্স)। প্যারিস চুক্তি (যা কখনো কখনো "এ্যালবেভিল চুক্তি" নামেও পরিচিত) ৪ ডিসেম্বর ১২৫৯ সালে ফ্রান্সের রাজা নবম লুইস এবং ইংল্যান্ডের রাজা তৃতীয় হেনরী-এর মধ্যে স্বাক্ষরিত হয়।   চুক্তি স্বাক্ষরের প্রতিক্রিয়া  যদিও এই চুক্তিটি স্বাক্ষরিত হওয়ার পরপরই তা কার্যকর হয়p130, Hersch Lauterpacht, "Volume 20 of International Law Reports, Cambridge University Press, 1957,  তবুও এই চুক্তি স্বাক্ষরের পরও দুই বিবাদমান শত্রুপক্ষ বন্ধুতে পরিনত হয়নি; বরং অধ্যাপক ম্যালকম ভেল-এর মতে, "শতবর্ষ ব্যাপী যুদ্ধ"-এর একটি পরোক্ষ কারণ ছিলো এই চুক্তিটি।   তথ্যসূত্র   বিষয়শ্রেণী:চুক্তি বিষয়শ্রেণী:ফ্রান্সের ইতিহাস
ব্যবহার  This element cell formatting allows more data than in basic periodic tables. On the other hand, it takes more space and may exceed page width, so the reader may have to scroll horizontally. {{element cell-large | 1= atomic number | 2= element name | 3= symbol | 4= atomic weight | 5= state of matter (sets font color) | 6= metal–nonmetal category name (sets background color) | 7= occurrence (sets cell border style) | link= sets page link for {{{2}}}, to create a link like [[Mercury (element)|mercury]] | bg= background color (overrides {{{6}}}, could look like |bg=#aabbcc) | border = cell border (overrides {{{7}}}; could look like: |border=1px solid purple) | style= adds or overrides any of the style settings (do not add the "" quotes) | title= (mouseover text, overrides title composed from 2, 6, 5, 7) | legend = (overrides legend part of the title that was composed from 6, 5, 7) }} Note: parameters link=, bg= and border= will not show in the title text.  The larger periodic tables using this template are:           আরও দেখুন
thumb|মায়লাদা সুসরি মায়লাদা সুসরি () বা বো (โบว์) একজন থাই গায়ক, অভিনেত্রী এবং মডেল। তিনি ২০১০ থেকে ২০১৩ সাল পর্যন্ত গার্ল গ্রুপ কিস মি ফাইভ-এর একজন গায়ক ছিলেন। ২০১৩ সালে থাই সুপারমডেল প্রতিযোগিতা জেতার পর, তিনি ২০২০ সালের মে পর্যন্ত তাদের একচেটিয়া অভিনেত্রী হওয়ার জন্য চ্যানেল ৭ এর সাথে চুক্তিবদ্ধ হন। ২০২০ সালের জুনে, তিনি আনুষ্ঠানিকভাবে চ্যানেল ৩ এর সাথে চুক্তিবদ্ধ হন।   কর্মজীবন  বো ২০০৪ সালে স্মার্ট কিডস প্রতিযোগিতায় অংশগ্রহণের মাধ্যমে তার কর্মজীবন শুরু করেন। পরে ২০১০ সালে তিনি কিস মি ফাইভ-এর সদস্য হিসাবে কামিকাজে রেকর্ডের অধীনে একজন গায়িকা হিসাবে আত্মপ্রকাশ করেন, যেখানে তিনি কিটি চিচা, বাম পাকাকন্যা, গেইল নাচা এবং মাইল্ড কৃত্তিয়ার সাথে আত্মপ্রকাশ করেছিলেন।    তথ্যসূত্র    বহিঃসংযোগ    চ্যানেল ৭ -এ মায়লাদা সুসরি     বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর থাই গায়িকা বিষয়শ্রেণী:থাই নারী মডেল বিষয়শ্রেণী:২১শ শতাব্দীর থাই অভিনেত্রী বিষয়শ্রেণী:উইকিউপাত্তে প্রাতিষ্ঠানিক ওয়েবসাইট নেই বিষয়শ্রেণী:ব্যাংককের অভিনেত্রী বিষয়শ্রেণী:থাই টেলিভিশন অভিনেত্রী
কর্নেল হেনরি সেসিল লোথার, ডিএল, জেপি (২৭ জুলাই ১৭৯০ - ৬ ডিসেম্বর ১৮৬৭) ছিলেন একজন ইংরেজ রক্ষণশীল রাজনীতিবিদ এবং একজন অপেশাদার ক্রিকেটার যিনি ১৮১৯ থেকে ১৮৪৩ সাল পর্যন্ত প্রথম-শ্রেণীর ক্রিকেট খেলেছিলেন। হাউস অফ কমন্সে তার দীর্ঘ সেবা তাকে হাউসের পিতা হতে দেখেছিল।   কর্মজীবন    রাজনৈতিক পেশা  ১৮১২ সালে ওয়েস্টমোরল্যান্ডের জন্য প্রথম নির্বাচিত হয়েছিলেন, পারিবারিক স্বার্থে দীর্ঘ একটি নির্বাচনী এলাকা, ৬ ডিসেম্বর ১৮৬৭ তারিখে বার্লিথর্প হল, রুটল্যান্ডে তার মৃত্যুর আগ পর্যন্ত তাকে ফিরিয়ে দেওয়া অব্যাহত ছিল। ১৮৬২ সালে, তিনি হাউসের পিতা হন। তৃতীয় জর্জের শাসনামলে তিনিই শেষ এমপি নির্বাচিত হন।   ক্রিকেট ক্যারিয়ার  ১৮১৮ থেকে ১৮৩৯ সালের মধ্যে লোথার ৪৭টি প্রথম-শ্রেণীর ক্রিকেট ম্যাচ খেলেছেন। একজন ডানহাতি ব্যাটসম্যান এবং ডানহাতি ধীরগতির রাউন্ডআর্ম বোলার, তিনি এমসিসির হয়ে সবচেয়ে বেশি খেলেন।Henry Lowther, CricketArchive. Retrieved 2008-11-18.  তিনি জেন্টলম্যান বনাম প্লেয়ার্স সিরিজে জেন্টেলম্যানদের হয়ে খেলেছেন এবং হ্যাম্পশায়ার এবং সারে উভয় দলের হয়ে একবার খেলেছেন। The Times, 7, 9, 16 Dec.; F. Lillywhite, Cricket Scores and Biogs. (1860), i. 399; Sporting Gazette, 14 December 1867; Gent. Mag. (1868), i. 108.   তথ্যসূত্র   বিষয়শ্রেণী:ফাস্ট বনাম স্লোয়ের ক্রিকেটার বিষয়শ্রেণী:লোথার পরিবার বিষয়শ্রেণী:সারের ক্রিকেটার বিষয়শ্রেণী:হ্যাম্পশায়ারের ক্রিকেটার বিষয়শ্রেণী:জেন্টলম্যানের ক্রিকেটার বিষয়শ্রেণী:মেরিলেবোন ক্রিকেট ক্লাবের ক্রিকেটার বিষয়শ্রেণী:১৮২৬ থেকে ১৮৬৩ সময়কালীন ইংরেজ ক্রিকেটার বিষয়শ্রেণী:ইংরেজ ক্রিকেটার বিষয়শ্রেণী:যুক্তরাজ্যের সংসদ সদস্য ১৮৬৫-১৮৬৮ বিষয়শ্রেণী:যুক্তরাজ্যের সংসদ সদস্য ১৮৫৯-১৮৬৫ বিষয়শ্রেণী:যুক্তরাজ্যের সংসদ সদস্য ১৮৫৭-১৮৫৯ বিষয়শ্রেণী:যুক্তরাজ্যের সংসদ সদস্য ১৮৫২-১৮৫৭ বিষয়শ্রেণী:যুক্তরাজ্যের সংসদ সদস্য ১৮৪৭-১৮৫২ বিষয়শ্রেণী:যুক্তরাজ্যের সংসদ সদস্য ১৮৪১-১৮৪৭ বিষয়শ্রেণী:যুক্তরাজ্যের সংসদ সদস্য ১৮৩৭-১৮৪১ বিষয়শ্রেণী:যুক্তরাজ্যের সংসদ সদস্য ১৮৩৫-১৮৩৭ বিষয়শ্রেণী:যুক্তরাজ্যের সংসদ সদস্য ১৮৩২-১৮৩৫ বিষয়শ্রেণী:যুক্তরাজ্যের সংসদ সদস্য ১৮৩১-১৮৩২ বিষয়শ্রেণী:যুক্তরাজ্যের সংসদ সদস্য ১৮৩০-১৮৩১ বিষয়শ্রেণী:যুক্তরাজ্যের সংসদ সদস্য ১৮২৬-১৮৩০ বিষয়শ্রেণী:যুক্তরাজ্যের সংসদ সদস্য ১৮২০-১৮২৬ বিষয়শ্রেণী:যুক্তরাজ্যের সংসদ সদস্য ১৮১৮-১৮২০ বিষয়শ্রেণী:যুক্তরাজ্যের সংসদ সদস্য ১৮১২-১৮১৮ বিষয়শ্রেণী:ওয়েস্টমিনস্টার স্কুল, লন্ডনে শিক্ষিত ব্যক্তি বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:১৮৬৭-এ মৃত্যু বিষয়শ্রেণী:১৭৯০-এ জন্ম